UZNESENIE VLÁDY SLOVENSKEJ REPUBLIKY
č. 
z .................

k návrhu na uzavretie Dodatku č. 1 k Dohode medzi vládou 
Slovenskej republiky a vládou Republiky Slovinsko 
o medzinárodnej cestnej doprave

Číslo materiálu:		
Predkladateľ:	minister dopravy, pôšt a telekomunikácií	
Vláda
A.	súhlasí
A.1.	s uzavretím Dodatku č. 1 k Dohode medzi vládou Slovenskej republiky a vládou Republiky Slovinsko o medzinárodnej cestnej doprave (ďalej len “dodatok”),
A.2.	s tým, že jej dodatok nebude po podpise znovu predložený.

B.	odporúča
prezidentovi Slovenskej republiky
B.1.	splnomocniť ministra dopravy, pôšt a telekomunikácií a ako alternáta štátneho tajomníka Ministerstva dopravy, pôšt a telekomunikácií SR, ministra zahraničných vecí alebo veľvyslanca SR v Slovinsku na podpis dodatku s výhradou ratifikácie,
B.2.	ratifikovať podpísaný dodatok po vyslovení súhlasu Národnej rady SR;

Národnej rade Slovenskej republiky

B.3.	rozhodnúť o tom, že ide o dodatok podľa článku 7 ods. 5 Ústavy Slovenskej republiky, ktorý má prednosť pred zákonmi;

C.	poveruje
predsedu vlády 
C.1.	predložiť dodatok po jeho podpise Národnej rade Slovenskej republiky na vyslovenie súhlasu a na rozhodnutie, že ide o dodatok podľa čl. 7 ods. 5 Ústavy SR, ktorý má prednosť pred zákonmi,

ministra dopravy, pôšt a telekomunikácií
C.2.	odôvodniť návrh na uzavretie dodatku v Národnej rade SR;

D.	ukladá
ministrovi dopravy, pôšt a telekomunikácií
D.1.	požiadať ministra zahraničných vecí vykonať príslušné opatrenia spojené s nadobudnutím platnosti dodatku,
D.2.	požiadať ministra zahraničných vecí zabezpečiť uverejnenie dodatku 
v Zbierke zákonov SR,
D.3.	zabezpečiť vykonávanie dodatku po nadobudnutí jeho platnosti.

Vykonajú: 	predseda vlády
minister zahraničných vecí
minister dopravy, pôšt a telekomunikácií
Na vedomie:	prezident Slovenskej republiky
predseda Národnej rady SR